cyanic-selkie/wikianc huggingface dataset:
Δάφνη Καρουάνα Γκαλιζία
Έγγραφα του Παναμά
Μέσω της σχέσης του γιου της με την ICIJ, η Καρουάνα Γκαλιζία γνώριζε την εμπλοκή του Υπουργού Κόνραντ Μίτσι (Konrad Mizzi) και του Προσωπάρχη του Γραφείου του Κιθ Σέμπρι (Keith Schembri) με εταιρείες στον Παναμά, πριν από τη διαρροή των Εγγράφων του Παναμά τον Απρίλιο του 2016. Στις 22 Φεβρουαρίου άφησε να εννοηθεί στο ιστολόγιό της Running Commentary ότι ο Μίτσι είχε διασυνδέσεις με τον Παναμά και τη Νέα Ζηλανδία. Αυτό ανάγκασε τον Υπουργό να αποκαλύψει την ύπαρξη του Καταπιστεύματος Ροτορούα (Rotorua Trust), ένα οικογενειακό καταπίστευμα καταχωρημένο στη Νέα Ζηλανδία, δύο μέρες αργότερα. Στις 25 Φεβρουαρίου η Καρουάνα Γκαλιζία αποκάλυψε ότι ο Σκέμπρι ήταν επίσης ιδιοκτήτης ενός άλλου καταπιστεύματος στη Νέα Ζηλανδία, το οποίο με τη σειρά του εμφανιζόταν ως ιδιοκτήτης μιας εταιρείας στον Παναμά.
Η διαρροή του Απριλίου του 2016 επιβεβαίωσε ότι ο Μίτσι κατείχε την παναμέζικη εταιρεία "Hearnville Inc." και ότι ο Μίτσι και ο Σκέμπρι είχαν επίσης ανοίξει μια άλλη εταιρεία, την "Tillgate Inc." Οι εταιρείες ήταν επίσης ιδιοκτησία της "Orion Trust New Zealand Limited", η οποία είναι η ίδια καταπιστευματοδόχος εταιρεία των Μίτσι και Σκέμπρι, για τις εταιρείες τους "Rotorua" και "Haast", αντίστοιχα.
Ως το πρώτο άτομο που δημοσίευσε την είδηση για την εμπλοκή των Μίτσι και Σκέμπρι στον Παναμά, κατονομάστηκε από το Politico ως ένας από τους «28 ανθρώπους που διαμορφώνουν, διαταράσσουν και ανακατεύουν την Ευρώπη». Το Politico την περιέγραψε ως «μόνη-γυναίκα WikiLeaks, σταυροφόρο ενάντια στην αδιαφάνεια και διαφθορά στη Μάλτα».
Το 2017 ισχυρίστηκε ότι η "Egrant", μια άλλη εταιρεία στον Παναμά, ανήκε στη Μισέλ Μούσκατ (Michelle Muscat), τη σύζυγο του Πρωθυπουργού Τζόζεφ Μούσκατ. Αυτοί οι ισχυρισμοί οδήγησαν τον Μούσκατ να προκηρύξει τις γενικές εκλογές του Ιουνίου του 2017, οι οποίες είχαν ως αποτέλεσμα την παραμονή του Εργατικού Κόμματος του στην κυβέρνηση. Μετά τις εκλογές η Καρουάνα Γκαλιζία ήταν επίσης σκληρή κριτικός του νέου ηγέτη της αντιπολίτευσης του Εθνικιστικού Κόμματος, Άντριαν Ντίλια (Adrian Delia).
Θάνατος
Γύρω στις 3 μ.μ. στις 16 Οκτωβρίου 2017, η Δάφνη Καρουάνα Γκαλιζία δολοφονήθηκε κοντά στο σπίτι της στην Μπιντνίζα, στο νοικιασμένο Peugeot 108 της, όταν το παγιδευμένο αυτοκίνητο εξερράγη. Η μεγάλη έκρηξη άφησε το όχημα διάσπαρτο σε πολλά κομμάτια, στα κοντινά χωράφια. Ήταν στη θέση του οδηγού. Λείψανά της βρέθηκαν από το γιο της Μάθιου 80 μέτρα μακριά από το σημείο της έκρηξης, αφότου άκουσε την έκρηξη από το σπίτι τους. Εγραψε στο Facebook: «κοίταξα κάτω και εκεί ήταν μέρη του σώματος της μητέρας μου παντού τριγύρω μου». Ο θάνατός της σηματοδοτεί την πέμπτη επίθεση με παγιδευμένο με βόμβα αυτοκίνητο στη Μάλτα τα τελευταία δύο έτη.
Η Καρουάνα Γκαλιζία φέρεται να είχε καταγγείλει στην αστυνομία ότι απειλείτο περίπου δύο εβδομάδες πριν το θάνατό της. Εκτός της περιόδου των εκλογών, το σπίτι της δεν ήταν υπό αστυνομική προστασία από το 2010. Ο δράστης είναι προς το παρόν άγνωστος. Η τελευταία ανάρτηση στο ιστολόγιό της πριν φύγει για το αυτοκίνητο της έγραφε «Υπάρχουν παντού απατεώνες όπου και να κοιτάξει κανείς τώρα. Η κατάσταση είναι απελπιστική.»
Η Καρουάνα Γκαλιζία θάφτηκε στον οικογενειακό τάφο στο νεκροταφείο Η κυρία των θλίψεων μας στην Πάολα, το μεγαλύτερο νεκροταφείο της Μάλτας.
Αντιδράσεις
μικρογραφία|Η επιτύμβια στήλη της Γκαλιζίας. Η επίθεση καταδικάστηκε από τον Πρωθυπουργό Τζόζεφ Μουσκάτ, ο οποίος δήλωσε «δεν θα ησυχάσω προτού αποδοθεί δικαιοσύνη», παρά την παρελθούσα κριτική της προς το πρόσωπό του. Η Πρόεδρος Μαρία Λουίζα Κολέιρο Πρέκα, ο Αρχιεπίσκοπος Τσάρλς Σκικλούνα και μια σειρά από πολιτικούς εξέφρασαν επίσης τα συλλυπητήριά τους ή καταδίκασαν τη δολοφονία. Ο ηγέτης της αντιπολίτευσης Άντριαν Ντέλια περιέγραψε τον φόνο ως «κατάρρευση της δημοκρατίας και της ελευθερίας της έκφρασης» και δήλωσε ότι «τα όργανα [της χώρας] μας απογοήτευσαν». Ο Πρόεδρος του Ευρωπαϊκού Κοινοβουλίου Αντόνιο Ταγιάνι αποκάλεσε το θάνατο «τραγικό παράδειγμα μιας δημοσιογράφου που θυσίασε τη ζωή της για να αναζητήσει την αλήθεια». Ο Τζέραρντ Ράιλ (Gerard Ryle), διευθυντής του ICIJ, δήλωσε ότι η οργάνωση είναι «σοκαρισμένη» από τον θάνατο της Καρουάνα Γκαλιζία και ότι ο ίδιος είναι «βαθιά ανήσυχος για την ελευθερία του τύπου στη Μάλτα».
Η ανατίναξη του αυτοκινήτου αναφέρθηκε σε τοπικά και διεθνή μέσα ενημέρωσης. Το όνομα της Καρουάνα Γκαλιζία έγινε τάση παγκοσμίως στο Twitter και ένα πλήθος Μαλτέζων εξέφρασαν το πένθος τους μαυρίζοντας τις φωτογραφίες προφίλ τους στο Facebook. Το hashtag #JeSuisDaphne, απηχώντας τον όρο Je suis Charlie, εμφανίστηκε επίσης.
Η εφημερίδα The Malta Independent έγραψε: «για πολλούς ανθρώπους, το διάβασμα του ιστολογίου της ήταν το πρώτο πράγμα που έκαναν κάθε μέρα, και το τελευταίο επίσης. Τώρα υπάρχει μόνο το κενό. Μια σιωπή που λέει πολλά».
Χιλιάδες άνθρωποι συμμετείχαν σε αγρυπνία στη γενέτειρα πόλη της Καρουάνα Γκαλιζία, τη Σλιέμα, το βράδυ της 16ης Οκτωβρίου. Μια ακόμα αγρυπνία πραγματοποιήθηκε στην Ύπατη Αρμοστεία της Μάλτας, στο Λονδίνο.
Έρευνα
Ιατροδικαστικές ομάδες και ερευνητές της αστυνομίας έφτασαν στη σκηνή του εγκλήματος λίγο μετά την έκρηξη. Η επικεφαλής της δικαστικής έρευνας επρόκειτο να είναι η προαναφερόμενη Ανακρίτρια Σκέρι Χερέρα, η οποία είχε νομική διαμάχη με το θύμα την περίοδο 2010-11. Η οικογένεια της Καρουάνα αμφισβήτησε τον ρόλο της στην έρευνα, επικαλούμενη έλλειψη εμπιστοσύνης. Η Χερέρα δήλωσε αποχή από την έρευνα 17 ώρες αργότερα και θα αντικατασταθεί από τον Ανακριτή Άντονι Βέγια (Magistrate Dr Anthony Vella).
Ο Πρωθυπουργός Μούσκατ δήλωσε ότι το Ομοσπονδιακό Γραφείο Ερευνών των ΗΠΑ έχει κληθεί να βοηθήσει την αστυνομία στην έρευνα της αυτοκινητιστικής βομβιστικής επίθεσης. Επίσης θα βοηθήσει μια ιατροδικαστική αστυνομική ερευνητική ομάδα από την Ολλανδία.
Εξωτερικοί σύνδεσμοι
Κατηγορία:Σλιέμα Κατηγορία:Μαλτέζοι συγγραφείς Κατηγορία:Δολοφονημένοι δημοσιογράφοι Κατηγορία:Γυναίκες θύματα δολοφονίας
Άντζελα Περιστέρη
Η Άντζελα Περιστέρη (αλβανικά: Anxhela Peristeri, αλβανική προφορά: [andʒɛla pɛɾistɛɾi], γενν. 24 Μαρτίου 1986), επίσης γνωστή ως Anxhela, είναι Αλβανίδα τραγουδίστρια. Εκπροσώπησε την Αλβανία στο στο Ρότερνταμ της Ολλανδίας, κατακτώντας την 21η θέση.
Βιογραφία
Η Άντζελα Περιστέρη έλαβε τα πρώτα της μαθήματα τραγουδιού στην πατρίδα της, τελείωσε το λύκειο στα Τίρανα, ενώ αποφοίτησε από την Ακαδημαϊκή Σχολή στην Αθήνα της Ελλάδας. Με ελληνική καταγωγή από την μεριά του πατέρα της, η Περιστέρη ξεκίνησε την μουσική της καριέρα από την Ελλάδα όπου έχει επίσης συμμετάσχει στο X Factor και έχει τραγουδήσει σε μεγάλες σκηνές και δίπλα σε σημαντικά ονόματα της ελληνικής δισκογραφίας. Μετά από πολλά χρόνια απουσίας από τις σκηνές της Αλβανίας, το 2014 επέστρεψε με νέο τραγούδι και βίντεο κλιπ με τίτλο "Female Media". Η τραγουδίστρια ζει πλέον στα Τίρανα και συμμετέχει τακτικά σε φεστιβάλ και παραστάσεις που πραγματοποιούνται στην Αλβανία. Είναι η νικήτρια της πρώτης σεζόν της αλβανικής έκδοσης του "Your Face Sounds Familiar" και η δεύτερη στο "C'est la vie". Νίκησε ακόμη στο Kënga Magjike 2017.
Καριέρα
Τον Δεκέμβριο του 2001, η Περιστέρη συμμετείχε ανεπιτυχώς στο Festivali i Këngës με το τραγούδι "Vetëm ty të kam". Τον Δεκέμβριο του 2016, έκανε το ντεμπούτο της στο Kënga Magjike 2016 με το τραγούδι "Genjeshtar", όπου τερμάτισε στη 2η θέση. Στη συνέχεια, τον Δεκέμβριο του 2017, κέρδισε την 19η έκδοση του Kënga Magjike με το τραγούδι "E Çmendur". Τον Δεκέμβριο του 2019, συμμετείχε στην 21η έκδοση με το τραγούδι "Dikush i imi" και τελικά τερμάτισε στην τρίτη θέση. Τον Οκτώβριο του 2020, ανακοινώθηκε από τον αλβανικό ραδιοτηλεοπτικό οργανισμό, Radio Televizioni Shqiptar (RTSH), ως μία από τους είκοσι έξι διαγωνιζόμενους που επιλέχθηκαν να συμμετάσχουν στην 59η έκδοση του Festivali i Këngës με το τραγούδι "Karma". Αναδείχθηκε νικήτρια και εκπροσώπησε την Αλβανία στον Διαγωνισμό Τραγουδιού της Eurovision 2021 τον Μάιο, καταλαμβάνοντας την 21η θέση στον τελικό.
Παραπομπές
Κατηγορία:Αλβανίδες τραγουδίστριες Κατηγορία:Αλβανοί ελληνικής καταγωγής Κατηγορία:Αλβανοί μετανάστες στην Ελλάδα Κατηγορία:Συμμετέχοντες στη Eurovision Κατηγορία:Συμμετέχοντες στο διαγωνισμό τραγουδιού Eurovision με την Αλβανία Κατηγορία:Διαγωνισμός Τραγουδιού Eurovision 2021
Πάρκο Καρατζόρτζεφ
Το Πάρκο Καρατζόρτζεφ (Πάρκο Καραγιώργη) (σερβικά: Карађорђев Парк) είναι πάρκο και συνοικία της πόλης του Βελιγραδίου. Το μεγαλύτερο μέρος του πάρκου διοικητικά ανήκει στον Δήμο Βράτσαρ ενώ η συνοικία στον Δήμο Σάφσκι Βένατς. Το 1979 το πάρκο έγινε πολιτιστικό μνημείο της Σερβίας και μπήκε στην λίστα με τα Ιστορικά ορόσημα μεγάλης σημασίας που προστατεύονται από την Δημοκρατία της Σερβίας. thumb|right|500px|Το πάρκο
Συνοικία
Η Συνοικία συνορεύει με τις γειτονιές της Βράτσας στα βόρεια, της Νεϊμάρ στα ανατολικά και την Autokomanda στα νότια.
Είναι ένα από τα πιο πολυσύχναστα μέρη του Βελιγραδίου με πολύ πυκνή κυκλοφορία, όπως η λεωφόρος της Απελευθέρωσης που είναι μια από τις κύριες οδούς στο κέντρο της πόλης του Βελιγραδίου. Η συνοικία σήμερα είναι ως επί το πλείστον μη κατοικημένη με δημόσια κτίρια, πολλές κλινικές, το Πανεπιστημιακό Νοσοκομείο, τον Μετεωρολογικό Σταθμό, κ.λπ..
Πηγές
Κατηγορία:Συνοικίες του Σάφσκι Βένατς Κατηγορία:Βράτσαρ Κατηγορία:Πάρκα στο Βελιγράδι Κατηγορία:Τόποι μνήμης μείζονος σημασίας στη Σερβία
Μηλέα
Το όνομα Μηλέα μπορεί να αναφέρεται στα:
Δείτε επίσης
Κατηγορία:Αποσαφήνιση
Κατηγορία:Αποσαφηνίσεις ελληνικών τοπωνυμίων
Τουαρέτ-Κουαζιά
Το Τουαρέτ-Κουαζιά (γαλλικά: Thoirette-Coisia) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Τουαρετιέν (γαλλικά: Thoiretiens).
Παραπομπές
Κατηγορία:Κοινότητες του Ζυρά
Χάραλντ Γκρενσκ
Ο Χάραλντ Γκρενσκ, υποτελής βασιλιάς του Βέστφολντ ήταν γιος του Γκούντροντ Μπζόρνσον ενός από τους εγγονούς του Χάραλντ Χορφάγκρε, ο οποίος ήταν επίσης βασιλιάς του Βέστφολντ. Το προσωνύμιο Γκρένσκ το πήρε πιθανότατα λόγω της περιοχής που γεννήθηκε και μεγάλωσε το Νορβηγικό Γκρένλαντ. Ο Χάραλντ Γκρένσκ ήταν μόλις 11 ετών όταν ο πατέρας του σκοτώθηκε από τον Χάραλντ Γκράφελντρ και τους υπόλοιπους γιους της Γκούνχιλντ. Στη συνέχεια δραπέτευσε στη Σουηδία όπου ενώθηκε με τον ισχυρό ευγενή Σκαγκούλ Τόστε σε εκστρατείες εναντίον των Βίκινγκ στη Βαλτική Θάλασσα.
Όταν οι γιοι της Γκούνχιλντ εξορίστηκαν ο Χάραλντ ακολούθησε στη Νορβηγία τον Χάακον Σίγκουρντσον ο οποίος κυβέρνησε στο Βέστφολντ και στο Άγκντερ ως τοπικός βασιλιάς υποτελής του Χάραλντ Α΄ της Δανίας, παντρεύτηκε την Όστα Γκούντμπραντσντατερ, κόρη του Γκούντμπραντ Κούλα.
Η χήρα του Άστα γέννησε γιο τον Όλαφ τον μετέπειτα Όλαφ Β΄ της Νορβηγίας, στη συνέχεια παντρεύτηκε σε δεύτερο γάμο της τον Σίγκουρντ Σιρ βασιλιά του Ριντζέρικ. Δεν υπάρχουν περισσότερες πηγές σχετικά με τον Χάραλντ Γκρένσκ παρά μονάχα η σύνδεση του με τον Άγιο Όλαφ ως πατέρα του. Ο Σνόρρι Στούρλουσον αναφέρει ότι ήταν βασιλιάς του Βέστφολντ αλλά σύγχρονοι ιστορικοί αμφισβητούν ακόμα και την ύπαρξη του ως ιστορικό πρόσωπο.
Εξωτερικοί σύνδεσμοι
Κατηγορία:Οίκος του Χορφάγκρε
Ξυλάγγουρο
Το ξυλάγγουρο ή αντζούρι είναι μια ποικιλία αγγουριού που φυτρώνει σε δέντρο όπως δηλώνει το όνομα του. Στην Ελλάδα καλλιεργείται κυρίως στην Κρήτη όπου καταναλώνεται ευρέως.
Είναι σκληρό και άκαμπτο, καταναλώνεται με το φλούδι και φτάνει γύρω στα 70 εκατοστά σε μήκος. Η φλούδα του είναι ανοιχτού πράσινου χρώματος και αρκετά λεπτή. Η σάρκα του είναι εύγευστη και  δεν είναι καθόλου πικρή.
Σε χώρες της Μέσης Ανατολής γίνεται τουρσί.
Εξωτερικοί σύνδεσμοι
Κατηγορία:Λαχανικά Κατηγορία:Κολοκυνθοειδή
Ουσουλουτάν
Η Ουσουλουτάν (Usulután) είναι η πρωτεύουσα και η μεγαλύτερη πόλη στο Διαμέρισμα Ουσουλουτάν στα νοτιοανατολικά του Ελ Σαλβαδόρ. Από το 2005, εκτιμάται πως ο πληθυσμός της είναι περίπου 71.636 άνθρωποι (2006. Η πόλη επλήγη σοβαρά από τους Σαλβαδοριανούς σεισμούς τον Φεβρουάριο του 2001 και τον Τυφώνα Μίτς το 1998.
Η πόλη επίσης είναι γενέτειρα του εκλιπόντος πρώην γενικού γραμματέα του Κομμουνιστικού Κόμματος του Ελ Σαλβαδόρ και υποψήφιου του Μετώπου Εθνικής Απελευθέρωσης Φαραμπούντο Μαρτί (FMLN) στις προεδρικές εκλογές του Ελ Σαλβαδόρ στις 21 Μαρτίου 2004.
Γεωγραφία
Η Ουσουλουτάν βρίσκεται νοτιοδυτικά της Σάντα Έλενα, βορειοδυτικά της Ασιέντα Ομπραχουέλο και της Λος Μπάρτες.
Δημογραφία
Η Ουσουλουτάν έχει 71.636 κατοίκους (2006). Είναι η δέκατη πέμπτη μεγαλύτερη πόλη του Ελ Σαλβαδόρ μετά το Σαν Σαλβαδόρ, την Σάντα Άνα, το Σογιαπάνγκι, το Σαν Μιγκέλ, την Απόντα, το Μεχικάνος, τη Σιουδάδ Ντελγάδο, την Σάντα Τέκλα, το Ιλοπάνγκο, το Σαν Μαρτίν, το Κουσκατανσίνγκο, την Αουατσαπάν, τη Σονσονάτε κατ την Κοχουτεπέκε.
799 Γκουντούλα
Η Γκουντούλα (Gudula) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,088. Ανακαλύφθηκε το 1915 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.
Εξωτερικοί σύνδεσμοι
Γκουντουλα
Βασίλε Ταρλέφ
Ο Βασίλε Ταρλέφ (Василе Петру Тарлев, 6 Οκτωβρίου 1963) είναι πολιτικός από τη Μολδαβία, μέλος του Κομμουνιστικού Κόμματος της χώρας και πρωθυπουργός από το 2001 ως το 2008.
Βιογραφία
Ο Ταρλέφ γεννήθηκε στην Μπασκάλια στις 9 Οκτωβρίου του 1963 και σπούδασε Πολιτικός Μηχανικός. Ανήκει στη φυλή των Βεσσαράβων Βουλγάρων και είναι γνωστός για τη δημοτικότητά του στη χώρα του.
Πρωθυπουργία
Διορίστηκε Πρωθυπουργός στις 19 Απριλίου 2001 και διαδέχτηκε στο αξίωμα τον Ντουμίτρου Μπράγκιτς. Παραιτήθηκε στις 19 Μαρτίου του 2008 σε μία απρόσμενη κίνηση, λέγοντας ότι ήθελε να κάνει χώρο για το "νέο αίμα". Παρέμεινε υπηρεσιακός πρωθυπουργός μέχρι το διορισμό αντικαταστάτη. Στις 20 Μαρτίου το Κοινοβούλιο ενέκρινε την παραίτηση και ο Πρόεδρος Βλαντιμίρ Βορόνιν πρότεινε τη Ζινάιντα Γκρετσεάνιι για διάδοχο, που έγινε έτσι πρώτη γυναίκα στο πρωθυπουργικό αξίωμα στην ιστορία της χώρας.
Χερσόνησος Ντελμάρβα
thumb|Τοπογραφικός χάρτης της χερσονήσου Ντελμάρβα, από όπου φαίνεται η έλλειψη βουνών (μέγιστο υψόμετρο 31 μέτρα). Η Χερσόνησος Ντελμάρβα (Delmarva Peninsula) είναι μεγάλη χερσόνησος στην Ανατολική Ακτή των Ηνωμένων Πολιτειών, με έκταση 14.000 τετραγωνικά χιλιόμετρα. Διοικητικώς υπάγεται στις πολιτείες Ντέλαγουερ (το μεγαλύτερο μέρος της πολιτείας), Μέριλαντ και Βιρτζίνια. Η χερσόνησος έχει μήκος 274 χιλιόμετρα και πλάτος από 113 κοντά στο κέντρο της έως μόλις 19 χιλιόμετρα στον ισθμό που την ενώνει με την υπόλοιπη ήπειρο, στο βόρειο άκρο της, και ακόμα μικρότερο στην νότια απόληξή της. Στα δυτικά βρέχεται από τον Κόλπο Τσέσαπηκ, ενώ στα ανατολικά από τον Ποταμό Ντέλαγουερ, τον Κόλπο Ντέλαγουερ και τον ανοικτό Ατλαντικό Ωκεανό.
Βασίλε Ταρλέφ
Παραπομπές
Κατηγορία:Πρωθυπουργοί της Μολδαβίας
Χερσόνησος Ντελμάρβα
Ετυμολογία
Σε παλαιότερες πηγές η χερσόνησος αναφέρεται ως Χερσόνησος Ντέλαγουερ και Τσέσαπηκ ή απλώς Χερσόνησος Τσέσαπηκ. Η σημερινή ονομασία «Ντελμάρβα» αποτελεί γεωγραφικό νεολογισμό και είναι συντομογραφία των τοπωνυμίων ΝΤΕΛαγουερ, ΜΑΡυλαντ (MARyland) και ΒιρτζίνιΑ (καθώς η επίσημη συντομογραφία της πολιτείας είναι VA). Πρότυπο για τη δημιουργία της υπήρξε το όνομα της συνοριακής κωμοπόλεως Ντελμάρ του Μέριλαντ, που ιδρύθηκε και ονομάσθηκε έτσι το 1859. Οι πρώτες χρήσεις του ονόματος «Ντελμάρβα» συναντώνται μετά το 1875 (π.χ. στις 10 Φεβρουαρίου 1877 στην εφημερίδα Middletown Transcript του Ντέλαγουερ ) και φαίνεται πως ήσαν εμπορικές: π.χ. η Delmarva Heat, Light, and Refrigerating Corp. με έδρα την κωμόπολη Σινκατήγκ ιδρύθηκε πριν το 1914. Η γενικευμένη χρήση του ονόματος δεν έλαβε χώρα πριν το 1920.
Γεωγραφία
Στον βόρειο ισθμό που ενώνει τη χερσόνησο με την υπόλοιπη ήπειρο, έχει διανοιγεί ευρεία διώρυγα στο ύψος της στάθμης της θάλασσας, η «Διώρυγα Τσέσαπηκ και Ντέλαγουερ», μήκους 22,5 χιλιομέτρων και πλάτους 137 μέτρων. Τη διασχίζουν αρκετές γέφυρες, ενώ η χερσόνησος συνδέεται επιπλέον εκτός του ισθμού δια της Γέφυρας του Κόλπου του Τσέσαπηκ (μήκους 7 χιλιομέτρων) και της Γέφυρας-σήραγγας του Κόλπου του Τσέσαπηκ (συνολικού μήκους 28,3 χιλιομέτρων).
Η χερσόνησος καταλήγει στο Ακρωτήριο Τσαρλς, το νοτιότατο σημείο της, σε γεωγραφικές συντεταγμένες 37°08΄57΄΄ Βόρειο πλάτος και 75°57΄28΄΄ Δυτικό μήκος, που υπάγεται στη Βιρτζίνια.
Ολόκληρη η Χερσόνησος Ντελμάρβα εντάσσεται στην Παραλιακή πεδιάδα του Ατλαντικού, μια πεδινή και αμμώδη περιοχή με ελάχιστους και χαμηλούς μόνο λόφους: το υψηλότερο σημείο της χερσονήσου έχει υψόμετρο μόλις 31 μέτρα πάνω από τη μέση επιφάνεια της θάλασσας. Οι ακτές της χερσονήσου στον ανοικτό Ατλαντικό Ωκεανό «προστατεύονται» από τις «Νήσους-Φράγματα της Βιρτζίνια» (Virginia Barrier Islands) στα νότια και από τη Νήσο Φένγουικ στα βόρεια.
Η χερσόνησος έχει υγρό υποτροπικό κλίμα (Cfa) κατά την κλιματική ταξινόμηση Κέππεν, ενώ σύμφωνα με την κλιματική ταξινόμηση Trewartha το βόρειο μισό της έχει εύκρατο/ωκεάνιο κλίμα (Do).
Η οικονομία της Ντελμάρβα βασίζεται στη γεωργία, την αλιεία και τον τουρισμό.
Εξωτερικοί σύνδεσμοι
Χερσονησος Ντελμαρβα Χερσονησος Ντελμ Ντελμαρβα
Παρατήρηση σέλαος στην Ελλάδα
Η παρατήρηση του σέλαος από τον ελληνικό γεωγραφικό χώρο (γεωγραφικό πλάτος 35° βόρειο), υπήρξε ανέκαθεν πολύ σπάνια. Παρά ταύτα επίσημες καταγραφές της παρατήρησης του φαινομένου από Ελλάδα, στη σύγχρονη εποχή, είναι οι ακόλουθες:
Πομακοχώρια
right|thumb|300px|Η [[Οργάνη Ροδόπης|Οργάνη χιονισμένη, το κεφαλοχώρι της ευρύτερης περιοχής των Ορέων Βυρσίνης.]] Πομακοχώρια ονομάζονται τα χωριά στον ορεινό όγκο της Ροδόπης με Πομακικό πληθυσμό, κατά κύριο λόγο. Στην Ελλάδα, Πομακοχώρια συναντάμε στους νομούς Ξάνθης, Ροδόπης και Έβρου. Λόγω του ορεινού χαρακτήρα της περιοχής αλλά και των προβλημάτων της μειονοτικής εκπαίδευσης, τα Πομακοχώρια είναι αρκετά απομονωμένα και έχουν διατηρήσει το γραφικό χαρακτήρα τους, την παραδοσιακή αρχιτεκτονική των σπιτιών και τον ιδιαίτερο πολιτισμό των Πομάκων.
Στην Ξάνθη, ο δήμος Μύκης και οι κοινότητες Κοτύλης, Θερμών και Σατρών αποτελούνται αποκλειστικά από Πομακοχώρια. Πομακοχώρια επίσης βρίσκονται και στην βορειοανατολική περιοχή του δήμου Ξάνθης και στη βόρεια περιοχή της κοινότητας Σελέρου. Αντιπροσωπευτικότερα χωριά είναι ο Κένταυρος, η Γλαύκη, το Ωραίο, η Κοτύλη, οι Σάτρες και οι Θέρμες.
Στη Ροδόπη, οι κοινότητες Οργάνης και Κέχρου αποτελούνται αποκλειστικά από Πομακοχώρια. Πομακοχώρια επίσης βρίσκονται και στη βόρεια περιοχή του δήμου Φιλλύρας, στη βόρεια περιοχή του δήμου Αρριανών, στη βόρεια περιοχή του δήμου Σώστου, στη βόρεια περιοχή του δήμου Ιάσμου, καθώς και στις βορειοανατολικές περιοχές των δήμων Κομοτηνής και Σαπών. Αντιπροσωπευτικότερα χωριά είναι η Οργάνη, ο Κέχρος, η Νέδα, η Χλόη, η Άνω Βυρσίνη και η Δρύμη.
Στον Έβρο, Πομακοχώρια βρίσκονται στο δήμο Ορφέα, στο πρώην δημοτικό διαμέρισμα Μικρού Δέρειου. Αντιπροσωπευτικότερα χωριά είναι το Μέγα Δέρειο, το Σιδηροχώρι, η Ρούσσα και το Γονικό.
Στην Ελλάδα έχουν καταγραφεί περίπου 160 Πομακοχώρια. Πομακοχώρια υπάρχουν επίσης και στη Βουλγαρία, στις επαρχίες Κάρτζαλι και Σμόλυαν.
Σημαντικότερη οικονομική δραστηριότητα των κατοίκων των Πομακοχωρίων είναι η καλλιέργεια και η πρωτοβάθμια επεξεργασία καπνού, και συγκεκριμένα, του αρωματικού μπασμά, που είχε κάνει διάσημη την περιοχή της Ανατολικής Μακεδονίας και Θράκης τον 19ο αιώνα, με το όνομα "καπνός Μακεδονίας".
Πομάκικη Γλώσσα
Στα περισσότερα Πομακοχώρια του νομού Ροδόπης η πομακική γλώσσα μιλιέται πια μόνο από τους γεροντότερους και έχει αντικατασταθεί από την τουρκική. Σύμφωνα με το ταξιδιωτικό οδηγό της Lonely Planet "Greece" στο άρθρο για την περιοχή της Ξάνθης αναφέρει ότι στα πομακοχώρια οι κάτοικοι μιλάνε πολύ καλά τρεις γλώσσες: τα Βουλγαρικά, τα Τουρκικά και τα Ελληνικά. Ο οδηγός επισημαίνει επίσης ότι αν ρωτήσεις διαφορετικούς ανθρώπους για την εθνική καταγωγή των ανθρώπων αυτών θα λάβεις διαφορετικές απαντήσεις. Στην Ελλάδα η Πομακική γλώσσα θεωρείται γλωσσολογικά κοντινή στην Σέρβικη και τη Βουλγάρικη γλώσσα - θεωρείται διάλεκτος της Βουλγαρικής.
Εξωτερικοί σύνδεσμοι
Κατηγορία:Χωριά του νομού Έβρου Κατηγορία:Χωριά του νομού Ροδόπης Κατηγορία:Χωριά του νομού Ξάνθης
Τεζί
Το Τεζί (γαλλικά: Thésy) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Θάλαμος (εγκέφαλος)
Ο θάλαμος βρίσκεται στο κέντρο του εγκεφάλου και αποτελεί το μεγαλύτερο μέρος του διεγκεφάλου. Στον ενήλικα περιβάλλεται τελείως από τα εγκεφαλικά ημισφαίρια. Περιβάλλει την τρίτη κοιλία. Έχει σχήμα και μέγεθος μικρού αυγού κότας. Λειτουργεί ως συναπτικό κέντρο των ανιόντων οδών, εκτός από την οσφρητική οδό. Στον θάλαμο βρίσκεται μεγάλος αριθμός από πυρήνες οι οποίοι συνδέονται με τον εγκεφαλικό φλοιό.
Ανάπτυξη
Ο θάλαμος, όπως και το υπόλοιπο Κεντρικό Νευρικό Σύστημα προέρχεται από τη νευρική πλάκα, η οποία αναδιπλώνεται και σχηματίζει το νευρικό σωλήνα. Τα τοιχώματα του σωλήνα σταδιακά πλαταίνουν και σχηματίζουν τρεις στιβάδες κυττάρων. Η πιο εσωτερική είναι η βλαστική ή επενδυματική στιβάδα ή κοιλιακή ζώνη και από αυτήν προέρχονται και οι υπόλοιπες. Στον ενήλικα καλύπτει τη τρίτη κοιλία. Η επόμενη στιβάδα είναι η διάμεση στιβάδα, που αποτελείται από άωρους νευρώνες και νευρογλοιακά κύτταρα. Οι άωροι νευρώνες ή νευροβλάστες σχηματίζουν τον εγκεφαλικό φλοιό, καθώς κατά τη μετανάστευσή τους περνούν πέρα από την διάμεση στιβάδα. Οι νευροβλάστες είναι τα πρόδρομα κύτταρα των νευρικών κυττάρων. Ο θάλαμος σχηματίζεται γύρω από το πρόσθιο κυστίδιο του εγκεφάλου, το οποίο στη συνέχεια θα γίνει η τρίτη κοιλία, και είναι μέρος του εμβρυϊκού πρόσθιου εγκεφάλου. Ο θάλαμος πρώτα διαχωρίζεται από τον υποθάλαμο και μετά με τον επιθάλαμο.
Περιγραφή
Το πρόσθιο θαλάμου είναι στενό και υποστρόγγυλο, ενώ το πίσω είναι διογκωμένο και ονομάζεται προσκέφαλο. Στο κάτω μέρος του προσκέφαλου βρίσκονται δύο επάρματα το έσω γονατώδες σώμα και το έξω γονατώδες σώμα, τα οποία σχετίζονται με την ακοή και την όραση αντίστοιχα. Κάτω από τον θάλαμο βρίσκεται ο υποθάλαμος, από τον οποίο χωρίζεται με την αμυδρή υποθαλάμιο αύλακα. Ο θάλαμος και ο υποθάλαμος σχηματίζουν τα εξωτερικά τοιχώματα της τρίτης κοιλίας. Η τρίτη κοιλία χωρίζει το θάλαμο σε δύο ίσα μέρη. Οι δύο θάλαμοι επικοινωνούν μεταξύ τους με τη διάμεσο μάζα. Το πρόσθιο μέρος του θαλάμου φτάνει μέχρι το μεσοκοιλιακό τρήμα, το οποίο ενώνει τις πλάγιες κοιλίες με τη τρίτη κοιλία. Πρόσθια έξω του θαλάμου βρίσκεται ο κερκοφόρος πυρήνας και πιο εξωτερικά η έσω κάψα, μέρος της φλοιονωτιαίας οδού. Η άνω επιφάνεια του θαλάμου σχηματίζει εξωτερικά μέρος του εδάφους της πλάγιας κοιλίας και εσωτερικά το χοριόδες ιστίο και τη ψαλίδα, η οποία βρίσκεται ανάμεσα στις κοιλίες.
Εσωτερικά, ο θάλαμος χωρίζεται από ένα σύνολο νευρικών ινών που σχηματίζουν ένα λεπτό στρώμα το οποίο ονομάζεται έσω μυελώδες πέταλο. Το έσω μυελώδες πέταλο έχει σχήμα Υ, με τη βάση ραχιαία, και αποτελεί τη βάση για τη διαίρεση του εσωτερικού του θαλάμου, καθώς τον χωρίζει σε έσω, έξω και πρόσθιο. Καθένα από αυτά τα μέρη περιλαμβάνει διαφορετικούς πυρήνες, ενώ μικροί πυρήνες υπάρχουν και μέσα στο ίδιο το έσω μυελώδες πέταλο. Άλλοι πυρήνες βρίσκονται στην επιφάνεια του θαλάμου. Μια άλλη ομάδα νευρικών ινών, το έξω μυελώδες πέταλο, καλύπτει την έξω επιφάνεια του θαλάμου.
Πυρήνες
Οι πυρήνες που σχετίζονται ή υποβοηθούν τις γενικές και ειδικές αισθήσεις, καθώς και κινητικές ίνες, ονομάζονται «ειδικοί» πυρήνες και βρίσκονται στο κοιλιακό τμήμα του έξω τμήματος του θαλάμου. Άλλοι πυρήνες που δε σχετίζονται με μια συγκεκριμένη περιοχή του εγκεφάλου αναφέρονται ως «μη-ειδικοί πυρήνες» και βρίσκονται στο έσω, πρόσθιο και ραχιαίο έξω τμήμα του θαλάμου.
Έξω ομάδα
Η έξω ομάδα περιέχει όλους τους «ειδικούς» πυρήνες. Χωρίζεται σε ραχιαίους έξω πυρήνες και κοιλιακούς έξω πυρήνες. Πιο μπροστά από όλους του πυρήνες βρίσκεται ο πρόσθιος κοιλιακός πυρήνας, ο οποίος συνδέεται με το δικτυωτό σχηματισμό, τη μέλαινα ουσία, το ραβδωτό σύστημα και το προμετωπιαίο φλοιό, καθώς και με άλλους θαλαμικούς πυρήνες. Χωρίζεται σε τμήματα, το κύριο, που είναι και μεγαλύτερο, και το μεγαλοκυτταρικό. Σχετίζεται με την κίνηση.
Πιο πίσω (ουριαία) από το πρόσθιο κοιλιακό πυρήνα βρίσκεται ο έξω κοιλιακός πυρήνας, ο οποίος συνδέεται με το πρώτο, καθώς και με την ωχρή σφαίρα, τη μέλαινα ουσία και την παρεγκεφαλίδα. Χωρίζεται σε τρία μέρη (έσω, πρόσθιο και οπίσθιο) και σχετίζεται με τη μυϊκή λειτουργία. Πιο ουριαία του έξω κοιλιακού βρίσκεται ο οπίσθιος κοιλιακός πυρήνας, ο οποίος υποδιαιρείται σε δύο μικρότερους πυρήνες, τον έσω και οπίσθιο-έξω κοιλιακό πυρήνα. Σχετίζεται με τις αισθητικές οδούς. Το οπίσθιο έξω λαμβάνει αισθητικές πληροφορίες από τα άκρα και το τράχηλος, ενώ το έσω από το κεφάλι. Η γεύση και οι αιθουσαιές πληροφορίες μεταφέρονται στο οπίσθιο έσω πυρήνα. Ο οπίσθιος κοιλιακός πυρήνας προβάλλει στο βρεγματικό λοβό.
Πίσω από το οπίσθιο κοιλιακό πυρήνα βρίσκεται το προσκέφαλο. Το προσκέφαλο έχει δύο επάρματα, το έσω και έξω γονατώδες σώμα. Το έσω γονατώδες σώμα σχετίζεται με τις ακουστικές πληροφορίες. Δέχεται ίνες από τα κάτω διδύμια του μεσεγκέφαλου. Στη συνέχεια, ίνες από έσω γονατώδες σώμα σχηματίζουν την ακουστική ακτινοβολία και καταλήγουν στο κροταφικό λοβό. Το έξω γονατώδες σώμα είναι μέρος της οπτικής οδού. Αποτελείται από έξι στιβάδες νευρικών κυττάρων. Δέχεται οπτικές πληροφορίες από το αντίθετο οπτικό πεδίο. Οι απαγωγές ίνες του σχηματίζουν την οπτική ακτινοβολία που καταλήγει στον οπτικό φλοιό του ινιακού λοβού.
Πρόσθια ομάδα
Η πρόσθια ομάδα είναι το πλέον κεφαλικό μέρος του θαλάμου. Οι πρόσθιοι πυρήνες χωρίζεται σε τρεις υποδιαιρέσεις, το προσθιοκοιλιακό, προσθιοέσω και προσθιοραχιαίο. Δέχεται ίνες από το μαστίο, την υπερλόβια έλικα και τον υποθάλαμο. Η λειτουργία των πυρήνων σχετίζεται με το μεταιχμιακό σύστημα και συμμετέχει με συγκινησιακές λειτουργίες, ενστικτώδη συμπεριφορά και τη πρόσφατη μνήμη.
Έσω ομάδα
Το μεγαλύτερο μέρος αυτής της ομάδας σχηματίζει τον ραχιαίο έσω πυρήνα, αλλά υπάρχουν επίσης μερικοί πολύ μικροί πυρήνες, όπως ο πυρήνας reunions. Δέχεται ίνες από τον υποθάλαμο, την αμυγδαλή και άλλους θαλαμικούς πυρήνες. Συνδέεται αμφίδρομα με τον προκινητικό φλοιό. Ο έσω ραχιαίος πυρήνας έχει σχέση με τον έλεγχο της διάθεσης και των συναισθημάτων, καθώς συσχετίζει πολλές αισθητικές πληροφορίες με την υποκειμενική κατάσταση του ατόμου.
Άλλοι πυρήνες
Στους πυρήνες αυτούς ανήκουν οι ενδοπετάλιοι πυρήνες, οι πυρήνες της μέσης γραμμής και ο δικτυωτός πυρήνας. Οι ενδοπετάλιοι πυρήνες είναι μικρές συγκεντρώσεις νευρικών κυττάρων μέσα στο μυελώδες πέταλο. Ο μεγαλύτερος από αυτούς στον άνθρωπο είναι ο μεσοκεντρικός. Αυτοί οι πυρήνες λαμβάνουν ίνες από το εγκεφαλικό στέλεχος, καθώς και από το νωτιαίο μυελό και το τρίδυμο νεύρο. Στέλνουν ίνες στο κερκοφόρο πυρήνα και το κέφυλος των βασικών γαγγλίων και σε μία ευρεία περιοχή του εγκεφάλου. Είναι μέρος του μηχανισμού δραστηριότητας του φλοιού. Οι βλάβες σε αυτούς τους πυρήνες περιορίζουν την αίσθηση του πόνου και το επίπεδο συνείδησης. Δεν είναι γνωστό αν μεταφέρουν σήματα πόνου, όμως έχει βρεθεί ότι θερμοπηξία αυτών των πυρήνων οδηγεί σε ανακούφιση του πόνου των τελευταίων σταδίων του καρκίνου.
Οι πυρήνες της μέσης γραμμής βρίσκονται κοντά στη τρίτη κοιλία και συνεχίζουν στη διάμεση μάζα. Η λειτουργία τους δεν έχει εξακριβωθεί. Ο δικτυωτός πυρήνας είναι μια λεπτή στιβάδα κυττάρων στην έξω επιφάνεια του θαλάμου, μεταξύ του έξω μυελώδους πετάλου και της έσω κάψας. Δέχεται ίνες από τον εγκεφαλικό φλοιό και στέλνει στους θαλαμικούς πυρήνες. Δεν έχει εξακριβωθεί η δράση του, αλλά πιθανολογείται ότι σχετίζεται με τη ρύθμιση του θαλάμου από το φλοιό.
Συνδέσεις
Όλοι οι πυρήνες του θαλάμου, με εξαίρεση το δικτυωτό πυρήνα, συνδέονται με το εγκεφαλικό ημισφαίριο που βρίσκεται στην ίδια πλευρά. Υπάρχουν αμφίδρομες ίνες που συνδέουν το εγκεφαλικό φλοιό με το θάλαμο. Σε μερικές περιπτώσεις, οι θαλαμιαίοι πυρήνες προβάλλουν με ακριβή τρόπο σημείο προς σημείο στον εγκεφαλικό φλοιό. Οι περιπτώσεις αυτές αφορούν πυρήνες που σχετίζονται με γενικές και ειδικές αισθήσεις. Επίσης, οι περιοχές του θαλάμου που σχετίζονται με την κινητικότητα λαμβάνουν ίνες που προέρχονται από τη παρεγκεφαλίδα και τα βασικά γάγγλια.
Βλάβες
Βλάβες του θαλάμου, όπως εγκεφαλικά επεισόδια και όγκοι, οδηγούν σε απώλεια αισθητικότητας στο αντίθετο ημιμόριο του σώματος, η οποία συνοδεύεται από μια δυσάρεστη αίσθηση στις ίδιες περιοχές, γνωστή ως θαλαμικός πόνος, και ανώμαλες ακούσιες κινήσεις. Μετά την αποκατάσταση του θαλαμικού εμφράγματος, ο θάλαμος υπεραντιδρά στα διάφορα ερεθίσματα, με αποτέλεσμα, με ένα ελαφρύ άγγιγμα, το άτομο να νιώσει έντονο πόνο που δεν υποχωρεί. Αυτό είναι γνωστό ως θαλαμικό σύνδρομο. Επίσης, λόγω της κεντρικής θέσης του, μια βλάβη στο θάλαμο μπορεί να οδηγήσει σε βλάβη παρακείμενων δομών όπως η μεσεγκέφαλος, που μπορεί να οδηγήσει σε κώμα.
Πηγές
Κατηγορία:Εγκέφαλος Κατηγορία:Νευροφυσιολογία
Σεξουαλικές επιθέσεις στη Γερμανία την παραμονή της Πρωτοχρονιάς του 2016
Κατά τη διάρκεια των εορτασμών το βράδυ της παραμονής της Πρωτοχρονιάς 2015/2016, έγιναν σε διάφορες γερμανικές πόλεις εκατοντάδες σεξουαλικές επιθέσεις εις βάρος γυναικών.
Οι περισσότερες επιθέσεις πραγματοπoιήθηκαν μπροστά στο σιδηροδρομικό σταθμό της Κολωνίας. Επιθέσεις καταγράφηκαν και στο Αμβούργο, στο Μπίλεφελντ, στη Φρανκφούρτη, στο Ντόρτμουντ, στο Ντύσσελντορφ και στη Στουτγκάρδη. Αντίστοιχες επιθέσεις καταγράφηκαν και σε άλλες ευρωπαϊκές χώρες
Τα θύματα δέχτηκαν επίθεση αφού περικυκλώθηκαν, σε ανοιχτούς χώρους, από ομάδες ανδρών (πολλοί από τους οποίους ήταν μεθυσμένοι), κυρίως αραβικής ή βορειοαφρικανικής καταγωγής, σύμφωνα και με τις μαρτυρίες των ίδιων των θυμάτων.
Η γερμανική αστυνομία δέχτηκε επικρίσεις για τη στάση της τόσο κατά τη διάρκεια των επιθέσεων κυρίως στην Κολωνία, όσο και τις αμέσως επόμενες ημέρες. Tην 1η Ιανουαρίου 2016, το γραφείο τύπου της αστυνομίας της Κολωνίας εξέδωσε ανακοίνωση στην οποία έκανε λόγω για γενικά ειρηνικό εορτασμό κατά τη διάρκεια της αλλαγής του χρόνου.
Τις πρώτες μέρες μετά τα γεγονότα, δεν υπήρχαν αναφορές στις επιθέσεις σε πολλά γερμανικά μέσα ενημέρωσης. Αναφορές άρχισαν να γίνονται όταν άρχισε να φαίνεται η έκταση των επιθέσεων κυρίως από τις συνεχώς αυξανόμενες καταγγελίες στα μέσα κοινωνικής δικτύωσης. Η καθυστερημένη αναφορά στις επιθέσεις από τα μέσα ενημέρωσης, είχε ως αποτέλεσμα να κατηγορηθούν τόσο τα ίδια όσο και οι αρχές της Γερμανίας ότι προσπάθησαν να κρύψουν τα γεγονότα και την έκτασή τους για να αποφύγουν την κριτική σχετικά με την πολιτική που ακολουθείται σχετικά με την παροχή ασύλου και τη μετανάστευση.
Μέχρι τον Ιούλιο του 2016 τέσσερις από τους δράστες είχαν καταδικαστεί. Κατηγορίες εκκρεμούν για άλλα 120 άτομα εκ των οποίων οι μισοί δεν έχουν γερμανική υπηκοότητα και πήγαν πρόσφατα στη Γερμανία. Περισσότερες από 1200 γυναίκες δέχτηκαν επίθεση σε διάφορες γερμανικές πόλεις ενώ περισσότεροι από 2.000 άνδρες πιστεύεται ότι συμμετείχαν σ’ αυτές.
Παραπομπές
Κατηγορία:Έγκλημα στη Γερμανία Κατηγορία:Ομαδικός βιασμός Κατηγορία:Περιστατικά βίας εις βάρος γυναικών
Κλειστό Γυμναστήριο Γλυφάδας
Το Κλειστό Γυμναστήριο Γλυφάδας είναι μέρος του Δημοτικού Αθλητικού Κέντρου (ΔΑΚ) Γλυφάδας - Μάκης Λιούγκας και βρίσκεται στη Γλυφάδα.
Το γυμναστήριο έχει τη δυνατότητα να φιλοξενήσει 3.232 θεατές. Βρίσκεται στην οδό Φοίβης 14 & Ιωάννη Μέταξα σε απόσταση 150 μέτρων από τη Λεωφόρο Ποσειδώνος και η πρόσβαση εξυπηρετείται με γραμμές λεωφορείων και με το τραμ.
Πήρε το όνομα του από το Ματθαίο Λιούγκα, ενός από τους ιδρυτές του ΑΝΟ Γλυφάδας, το 1940.
Ιστορία
Το κλειστό γυμναστήριο της Γλυφάδας κατασκευάστηκε το 1970 και έως το 1985 χρονιά που κατασκευάστηκε το Στάδιο Ειρήνης και Φιλίας υπήρξε το μεγαλύτερο κλειστό γυμναστήριο στην Αττική. Έχει αποτελέσει την έδρα της Εθνικής ομάδας καλαθοσφαίρισης.
Εκεί έχουν διεξαχθεί 3 τελικοί κυπέλλου Ελλάδας στην καλαθοσφαίριση στους οποίους έχουν κατακτήσει τον τίτλο οι τρεις μεγάλοι σύλλογοι του ΠΟΚ. Το 1976 διεξήχθη ο πρώτος τελικός του Κυπέλλου καλαθοσφαίρισης ανδρών και ο Ολυμπιακός αναδείχθηκε κυπελλούχος με σκορ 81–69 επί της ΑΕΚ. Το 1981 στον 6ο τελικό του Κυπέλλου καλαθοσφαίρισης κυπελλούχος αναδείχθηκε η ΑΕΚ επικρατώντας του Ηρακλή με σκορ 84–78. Στον 8ο τελικό Κυπέλλου καλαθοσφαίρισης ο Παναθηναϊκός νίκησε 82-72 τον Ολυμπιακό στη Γλυφάδα και κατάκτησε το τρόπαιο.
Από το 1992 έως το 1995 ήταν η έδρα της ομάδας καλαθοσφαίρισης του Παναθηναϊκού, ο οποίος μετά την απόκτηση του Νίκου Γκάλη μετακόμισε εκεί αναζητώντας μια μεγαλύτερη έδρα, καθώς το κλειστό της Λεωφόρου είχε περιορισμένες δυνατότητες. Με έδρα το κλειστό της Γλυφάδας ο Παναθηναϊκός αναδείχθηκε Κυπελλούχος Ελλάδας το 1993 και αγωνίστηκε 2 χρονιές στην Ευρωλίγκα (1993-94, 1994-95) τις οποίες αναδείχθηκε 3ος στην Ευρώπη. Το γήπεδο χρησιμοποιήθηκε για ένα χρόνο ως έδρα της ομάδας καλαθοσφαίρισης του Πανιωνίου. Την περίοδο 2001-02 υπήρξε η έδρα της ομάδας καλαθοσφαίρισης του Ολυμπιακού.
Ανδρονίκη Δράκου
Η Ανδρονίκη Δράκου (1965), γνωστή και ως Νίνα Δράκου, είναι Ελληνίδα γιατρός με ειδίκευση στην ορθοπαιδική χειρουργική και καταγωγή από την Κομοτηνή. Η Νίνα Δράκου είναι Διευθύντρια και Επιστημονική Προϊσταμένη της Ορθοπαιδικής Κλινικής του Λαϊκού Νοσοκομείου Αθηνών.
Σπουδές
Αποφοίτησε από την Ιατρική Σχολή του Αριστοτέλειου Πανεπιστημίου Θεσσαλονίκης το 1991. Είναι επίσης κάτοχος πτυχίου MPhil από το Πανεπιστήμιο του Σέφιλντ (2008) και μεταπτυχιακού διπλώματος στην αρθροπλαστική γόνατος με ηλεκτρονική πλοήγηση από το Πανεπιστήμιο της Γλασκώβης (2011).
Έργο - διακρίσεις
Η Νίνα Δράκου είναι γνωστή για τη διεξαγωγή καινοτομικών εγχειρήσεων στην ορθοπαιδική χειρουργική. Συγκεκριμένα, υπό τη γενική της επιμέλεια διενεργήθηκε στο ΛαΪκό Νοσοκομείο Αθηνών η πρώτη εφαρμογή σε δημόσιο νοσοκομείο της Ελλάδας εσωτερικών εμφυτευμάτων επιμήκυνσης των οστών, που επιμηκύνονται με την επίδραση εξωτερικού ηλεκτρομαγνητικού πεδίου. Στο ίδιο νοσοκομείο, η Δράκου ήταν επικεφαλής της ορθοπαιδικής ομάδας για την πρώτη επέμβαση με χρήση προσομοίωσης για τη δημιουργία ειδικών εξατομικευμένων οδηγών κοπής που κατασκευάστηκαν μέσω τρισδιάστατης εκτύπωσης, για τη διόρθωση μεγάλης παραμόρφωσης του μηριαίου οστού σε ασθενή με σπάνια πάθηση των οστών.
Το ερευνητικό της ενδιαφέρον περιλαμβάνει τους τομείς διατατικής οστεογένεσης, σύνθετου τραύματος, οστικών λοιμώξεων, σπάνιων σκελετικών παθήσεων καθώς και αρθροπλαστικής ισχίου και γόνατου μικρής επεμβατικότητας μέσω ηλεκτρονικής πλοήγησης, ενώ έχει συμμετάσχει ως εισηγήτρια σε σχετικά σεμινάρια και συνέδρια.
Παραπομπές
Κατηγορία:Έλληνες ορθοπαιδικοί
Μύθος (κόμικς)
right|200px|thumb|Μύθος #6 (1ος κύκλος) Ο Μύθος είναι ελληνική σειρά κόμικς, δημιούργημα του Κώστα Φραγκιαδάκη. Πρωταγωνιστής είναι ο "Μύθος ο Αρκάδιος", ένας άντρας αγνώστων στοιχείων που περιπλανιέται στην αρχαία Ελλάδα και ζει διάφορες περιπέτειες. Η σειρά συνδυάζει στοιχεία ιστορίας, μυθολογίας αλλά και επιστημονικής φαντασίας.
Κυκλοφορία
Το πρώτο τεύχος - άλμπουμ της σειράς κυκλοφόρησε το καλοκαίρι του 2005 από την εκδοτική Κόμπρα Πρες, με πενήντα ασπρόμαυρες σελίδες και έγχρωμο εξώφυλλο. Η σειρά είχε συχνή, σχεδόν μηνιαία κυκλοφορία των νέων ιστοριών, πράγμα ασυνήθιστο για τα ελληνικά δεδομένα και για το μέγεθος της δουλειάς, δεδομένου και του ότι ήταν δημιουργία ενός μόνο ανθρώπου. Η κυκλοφορία συνεχίστηκε μέχρι και το 6ο τεύχος (το οποίο ήταν όλο έγχρωμο) όταν και διακόπηκε και ο τίτλος μεταφέρθηκε στην εκδοτική Ψυχής τα Λαμπυρίσματα. Εκεί συνεχίζεται ο 2ος πια κύκλος της σειράς, με αραιότερη όμως συχνότητα απ' ό,τι πριν. Στον 2ο κύκλο ο Φραγκιαδάκης συνεργάζεται στο κείμενο με τον συγγραφέα Νεκτάριο Χρυσσό.
Εξωτερικοί σύνδεσμοι
Κατηγορία:Ελληνικά κόμικς Κατηγορία:Κόμικς φαντασίας
Άννα Αμαλία του Μπάντεν-Ντούρλαχ
Η Άννα-Αμαλία, γερμ.: Anna-Amalia von Baden-Durlach (9 Ιουλίου 1595 · 18 Νοεμβρίου 1651 στο Σάαρμπρυκεν) από τον Οίκο του Τσέρινγκεν ήταν κόρη του μαργράβου του Μπάντεν-Ντούρλαχ και με τον γάμο της έγινε κόμισσα του Νάσσαου-Σάαρμπρυκεν. Έγινε επίτροπος του Νάσσαου-Σάαρμπρυκεν κατά την ανηλικιότητα του γιου της, από το 1640.
Βιογραφία
Ήταν η δεύτερη κόρη του Γεωργίου-Φρειδερίκου μαργράβου του Μπάντεν-Ντούρλαχ και της πρώτης συζύγου του Γιουλιάνας-Ούρσουλας, κόρης του κόμη του Ζαλμς-Νόιβιλε. Παντρεύτηκε το 1615 τον Γουλιέλμο-Λουδοβίκο κόμη του Νάσσαου-Σάαρμπρυκεν.
Τα παιδιά της ήταν κατά τον νόμο ανήλικα, όταν ο σύζυγός της απεβίωσε το 1640. Ανέλαβε την επιτροπεία, ώσπου απεβίωσε. Μετά το τέλος της, ο Ιωάννης-Λουδοβίκος ενήργησε ως αντιβασιλέας για τους Γουσταύο-Αδόλφο και Βάλραντ, έως ότου η κληρονομιά διαιρέθηκε, όταν ενηλικιώθηκαν το 1659.
Οικογένεια
Παντρεύτηκε το 1615 τον Γουλιέλμο-Λουδοβίκο κόμη του Νάσσαου-Σάαρμπρυκεν και είχε τα ακόλουθα παιδιά:
Παραπομπές
Κατηγορία:Κόμισσες του Νάσσαου Κατηγορία:Μαργραβίνες της Βάδης Κατηγορία:Οίκος του Νάσσαου Κατηγορία:Οίκος του Τσέρινγκεν
Γ. Π. Λίπσκομπ
Εξωτερικοί σύνδεσμοι
Κατηγορία:Βρετανοί σεναριογράφοι Κατηγορία:Βρετανοί παραγωγοί ταινιών Κατηγορία:Βραβευμένοι με Όσκαρ Καλύτερου Διασκευασμένου Σεναρίου Κατηγορία:Βρετανοί σκηνοθέτες κινηματογράφου
Χαρά Βασιλάκη
Η Χαρά Βασιλάκη, γεννημένη στις 4 Απριλίου 1998 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 172 εκατοστά, αγωνίζεται ως σούτινγκ γκαρντ στον Παναθηναϊκό, από τις ακαδημίες του οποίου προέρχεται.
Από τις ακαδημίες του Παναθηναϊκού, πήγε στον Αθηναϊκό με τον οποίο στέφθηκε πρωταθλήτρια ΕΣΚΑ ως Νεανίδα. Έπειτα αγωνίστηκε κατά σειρά στους Πανιώνιο, Α.Ο. Ζωγράφου και Α.Ο. Βάρης, πριν επιστρέψει στον Παναθηναϊκό για τη σεζόν 2018-19.
Πρινάκι Εύβοιας
Το Πρινάκι ή Πρινάκιο είναι πεδινό χωριό στη κεντρική Εύβοια, στην Περιφερειακή Ενότητα Εύβοιας.
Γεωγραφικά - Ιστορικά στοιχεία
Το Πρινάκι βρίσκεται σε απόσταση 21 χλμ. Β.-ΒΑ. από το Αλιβέρι (έδρα του δήμου) και 71 χλμ. Α. από την Χαλκίδα (μέσω Αλιβερίου) σε υψόμετρο 90 μέτρα. Βόρεια του χωριού είναι το Μονόδρυο και ο χείμαρρος Μανικιάτης, νότια το Ωρολόγιο και βορειοδυτικά το Κοίλι. Οι κάτοικοί ασχολούνται με τη γεωργία - καλλιεργούν ελιές, σύκα, καρυδιές, αμυγδαλιές, οπωροκηπευτικά - και τη κτηνοτροφία. Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, με την ονομασία Πυρνάκι το 1835 να προσαρτάται στον τότε δήμο Διστύων και το 1836 να ορίζεται έδρα του τότε δήμου Κονιστρίων. Το 1940 το όνομά του διορθώνεται σε Πρινάκιον. Σύμφωνα με το πρόγραμμα Καλλικράτης μαζί με το Ωρολόγιο και την Αγία Θέκλα αποτελούν την τοπική κοινότητα Ωρολογίου που υπάγεται στη δημοτική ενότητα Αυλώνος του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 32 κατοίκους.
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Ο πολύτεκνος
Ο Πολύτεκνος (Α/Μ) είναι μια ελληνική, κωμική κινηματογραφική ταινία του 1964 σε παραγωγή ΑΡΚ Φιλμ και σε σκηνοθεσία - σενάριο Ερρίκου Θαλασσινού και Ναπολέοντα Ελευθερίου αντίστοιχα. Πρωταγωνιστούν οι Θανάσης Βέγγος, Νίτσα Μαρούδα και Χρήστος Νέγκας.
Η ταινία αφορά τη ζωή ενός βιοπαλαιστή και το πώς τα φέρνει εις πέρας με 6 παιδιά συν τη γυναίκα του και την αδελφή της. Το απωθημένο του είναι να αποκτήσει έναν γιο, αλλά η μοίρα έχει άλλα σχέδια για εκείνον, καθώς στο τέλος της ταινίας καταλήγει να έχει 8 κόρες.
Πλοκή
Η ταινία παρουσιάζεται με θέατρο σκιών. Κατόπιν, συστήνεται από τον ήρωα της, τον Πολύκαρπο, που τον σταματάνε οι δημοσιογράφοι, καθότι τον μπέρδεψαν με τον Βέγγο. Εκεί η ταινία έχει τη δυνατότητα να ενημερώσει τους θεατές για την οικογενειακή κατάσταση του Πολύκαρπου, που έχει τη γυναίκα του, την Αντιγόνη, την αδελφή της, τη Λούλα, και 3 κόρες, ενώ ετοιμάζεται και για άλλη γέννα. Κατόπιν η ταινία μεταφέρεται στο μαιευτήριο, όπου ο Πολύκαρπος είναι υπερβολικά ταραγμένος, καθότι περιμένει πως και πως και τον υιό. Στο μαιευτήριο θα συναντήσει τον Όθωνα, που προτίθεται να του δώσει λεφτά με αντάλλαγμα ένα από τα παιδιά του, καθότι αντιλαμβάνεται ότι ο Πολύκαρπος είναι φτωχός. Τελικά η γυναίκα του όχι μόνο δεν έκανε γιο, αλλά έκανε τρίδυμα και δη κορίτσια.
Στη συνέχεια η ταινία πληροφορεί τους θεατές για έναν κρυφό δεσμό που έχει η Λούλα με τον Λουκά. Ο νεαρός αυτός θα άρχιζε να δουλεύει σε ένα δικηγορικό γραφείο, στο πλευρό του μεγαλοδικηγόρου Καρατσουκαλά. Αργότερα η ταινία μεταφέρεται και στον εργασιακό χώρο του Πολύκαρπου. Δουλεύει σε ένα καφενείο, κάνοντας το γκαρσόνι. Παράλληλα, πουλάει κι άλλα πράγματα, ώστε να μπορέσει να θρέψει τα έξι του τέκνα. Ο Πολύκαρπος μοιράζει τους καφέδες στα πέριξ γραφεία, στα οποία προσπαθεί να πουλήσει και την πραμάτεια του. Ένα από αυτά, είναι το γραφείο που δουλεύει ο αγαπητικός της αδελφής. Στο μεταξύ οι πιέσεις του Όθωνα να πουλήσει ένα του παιδί γίνονται εντονότερες.
Στο καφενείο που δουλεύει ο Πολύκαρπος, έρχεται κι ένας συγχωριανός του, ο Μίμης, ο οποίος παίζει στον ιππόδρομο, χωρίς να κερδίζει ποτέ, ενώ προσπαθεί συνέχεια να πείσει τον Πολύκαρπο να παίξει. Παρά τις αρνήσεις του Πολύκαρπου, ένα βράδυ, βλέπει στον ύπνο του τον Πόρθο, ένα άλογο που τρέχει στον ιππόδρομο, και τον παρακινεί να ποντάρει σε αυτόν. Ο Πολύκαρπος αποφασίζει να παίξει μετά το όνειρο που είδε, και αισιόδοξος καθώς ήταν παίζει όλες του τις οικονομίες. Αυτό είχε ως αποτέλεσμα να τις χάσει όλες και με τα μεγάλης του λύπης, αποφασίζει να πουλήσει τελικά ένα από τα 6 τέκνα του.
Η ταινία τελειώνει, όταν ο Λουκάς μαθαίνει πως μία πλούσια θεία του πέθανε και προτίθεται να βοηθήσει τον Πολύκαρπο. Οι δυο τους είχαν ήδη συναντηθεί. Ο Πολύκαρπος τρέχει στο σπίτι του με τον Λουκά και με τον Καρατσουκαλά και προλαβαίνει οριακά, καθώς ο Όθων ήταν έτοιμος να του πάρει την κόρη. Τέλος, ο Λουκάς παντρεύεται τη Λούλα και ο Καρατσουκαλάς γίνεται ο κουμπάρος τους. Κατόπιν, ο Πολύκαρπος πάει πάλι στο μαιευτήριο, καθώς είναι και πάλι ετοιμόγεννη η γυναίκα του. Προς μεγάλη του έκπληξη θα αποκτήσει ξανά δίδυμα και δη κοριτσάκια. Πέφτοντας οι τίτλοι του τέλους, εμφανίζεται ο Πολύκαρπος, ο οποίος εκμυστηρεύεται στους θεατές ότι οι προσπάθειες του για γιο δεν τελείωσαν εκεί.
Πληροφορίες
Η ταινία προβλήθηκε τη σεζόν 1964-65 στις αίθουσες των κινηματογράφων και έκοψε 318.835 εισιτήρια. Από τις 93 ταινίες της σεζόν εκείνης κατέλαβε την 11η θέση, στη σχετική λίστα. Το μουσικό σκέλος της ταινίας το ανέλαβε ο Γιώργος Ζαμπέτας. Ενώ συμμετέχει και ο καραγκιοζοπαίχτης, Χαρίδημος. Στην ταινία συμμετέχει και η Μις Ελλάς Βούλα Στεφάτου, ή ελαφίνα, όπως αναφέρει χαρακτηριστικά η ταινία.
(86047) 1999 OY3
Το (86047) 1999 OY3 είναι ένα μεγάλο μεταποσειδώνιο αντικείμενο που είναι θραύσμα από την σύγκρουση της Χαουμέιας με ένα άλλο αντικείμενο, που βρίσκεται στην Ζώνη του Κάιπερ πέρα από την τροχιά του Πλούτωνα. Η τροχιά του 1999 OY3 μοιάζει με αυτήν της Χαουμέιας, του 2002 TX300, του 2003 ΟΡ32, 2005 RR43 και του (19308) 1996 TO66 καθώς όλα ανήκουν στην ίδια οικογένεια αστεροειδών, και επιπλέον έχει ουδέτερο φάσμα, όπως όλα τα άλλα αντικείμενα. Η ανακάλυψη του έγινε στις 18 Ιουλίου του 1999 στο Παρατηρητήριο Μάουνα Κέα της Χαβάης.
Νικόλαος Καλτεζιώτης
Ο Νικόλαος Καλτεζιώτης (28 Απριλίου 1942- ) του Κωνσταντίνου, είναι Έλληνας πολιτικός, εκλεγμένος Βουλευτής στην γενέτειρα του, την Αρκαδία.
Είναι Πολιτικός Μηχανικός στο επάγγελμα, αλλά δραστηριοποιήθηκε επίσης ως σύμβουλος σε μεγάλες Ελληνικές επιχειρήσεις.
Σήμερα είναι Διευθύνων Σύμβουλος ξενοδοχειακών επιχειρήσεων και έχει κατασκευάσει το Αρχοντικό Καλτεζιώτη στον οικισμό Κάψια Αρκαδίας.
Βιογραφία
Είναι γιος του Κωνσταντίνου Καλτεζιώτη, συνταγματάρχη Πυροβολικού και νομάρχη Σερρών, Βουλευτή Αρκαδίας με την Ε.Ρ.Ε. κατά το διάστημα 1958 -1961.
Ήταν ο εμπνευστής και Πρόεδρος της Διεθνούς Αρκαδικής Εταιρείας, που ιδρύθηκε στις 7 Μαΐου 2007 από 15 προσωπικότητες Ελλήνων και ξένων, με σκοπό την μελέτη  και  αξιοποίηση του Παγκόσμιου Αρκαδικού Κεκτημένου.
Από το 2016, είναι πρόεδρος του Οικοδομικού Συνεταιρισμού Βουλευτών «Η Πολιτεία».
Είναι παντρεμένος με την Μαριάννα Αναστασίου και έχει δύο κόρες.
Μάλτεπε
Ο Βρύας (Βιθυνίας) ήταν μία ιστορική παράλια πόλη της Βιθυνίας στη ΝΑ. θάλασσα του Μαρμαρά ακριβώς απέναντι από τη νήσο Πρώτη (τουρκ. Κιναλίαντα) της Προποντίδας. Σ΄ αυτή τη πόλη υπήρχαν τα περίφημα βυζαντινά ανάκτορα του Βρύαντος (της πόλης) όπου χρησιμοποιούσαν οι βυζαντινοί Αυτοκράτορες για θερινή κατοικία. Τα ανάκτορα αυτά φαίνεται αρχικά να έκτισε ο αυτοκράτορας Θεόφιλος. Στην περίοδο της βυζαντινής αυτοκρατορίας έφερε και το όνομα «Πελεκάνον». Μέχρι το τέλος της Οθωμανικής Αυτοκρατορίας ο Βρύας συνέχιζε ν΄ αποτελεί παραθαλάσσιο χωριό και τόπο παραθερισμού.
Νικόλαος Καλτεζιώτης
Παραπομπές
Κατηγορία:Βουλευτές Αρκαδίας Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες πολιτικοί μηχανικοί
Μάλτεπε
Σήμερα η πόλη αυτή ονομάζεται Μάλτεπε (= που σημαίνει λόφος θησαυρών) και αποτελεί ένα από τα ΝΑ. διοικητικά περίχωρα της Κωνσταντινούπολης, μεταξύ της Χαλκηδόνας (τουρκ. Καντίκιοϊ) και του Καρτάλ, καθώς και ομώνυμο ακρωτήριο. Στα τέλη της περιόδου της Οθωμανικής Αυτοκρατορίας στη περιοχή αυτή δημιουργήθηκε μεγάλο νοσοκομείο για τους φυματικούς. Οι Έλληνες του Μάλτεπε μετά τη Μικρασιατική Καταστροφή του 1922 έφυγαν ως πρόσφυγες για την μητροπολιτική Ελλάδα, όπου δημιούργησαν τον οικισμό Νέος Μάλτεπες στη Χαλκιδική (που σήμερα ονομάζεται Καλλιθέα Χαλκιδικής).
Μετά την κατασκευή της μεγάλης γέφυρας του Βοσπόρου άρχισε και η αλματώδης ανάπτυξη της πόλης (1970). Έτσι ο παλαιός Βρύας αποτελεί την παλαιά συνοικία της σύγχρονης πόλης στο κέντρο της οποίας δεσπόζει σπουδαίο σύγχρονο Τζαμί. Η Μάλτεπε συνδέεται με την Κωνσταντινούπολη οδικά, σιδηροδρομικά και δια θαλάσσης με σύγχρονα πορθμεία. Από αυτή διέρχεται και το μεγάλο σιδηροδρομικό δίκτυο της Ανατολής. Στο σεισμό του 1999 που σημειώθηκε στην ευρύτερη περοχή υπέστη σοβαρές ζημιές.
Εκκλησιαστική ιστορία
Από τον αρχαίο Βρύα φέρεται να πέρασε και να δίδαξε ο Απόστολος Ανδρέας.
Πηγές
Κατηγορία:Αρχαίες πόλεις της Βιθυνίας Κατηγορία:Προάστια της Κωνσταντινούπολης Κατηγορία:Ιστορία του Χριστιανισμού Κατηγορία:Διαμερίσματα της Επαρχίας Κωνσταντινούπολης
Θανάσης (παιχνίδι)
Θανάσης ονομάζεται ένα παιχνίδι που παίζεται με την τράπουλα. Χρησιμοποιούνται όλα τα φύλλα, ενώ τα τζόκερ έχουν ρόλο μπαλαντέρ.
Σκοπός
Ο σκοπός του παιχνιδιού ειναι ο παίκτης να δημιουργήσει με τα χαρτιά που έχει στα χέρια του μια τετράδα και δυο τριάδες ή όλα στη σειρά ή μια τριάδα και τα άλλα στη σειρά ή μια τετράδα και τα άλλα στη σειρά. Αυτό θα το πετύχει βάζοντας σε σειρά φύλλα του ίδιου χρώματος ή χρησιμοποιώντας μπαλαντέρ [μπαλαντέρ είναι τα τζόκερ και ένα τυχαίο φύλλο από την τράπουλα] το οποίο είναι εφικτό να χρησιμοποιηθεί σε θέση οποίου αλλού χαρτιού επιθυμήσει ο παίκτης. Π.Χ [1 2 3 4] αλλά και [Α Α και μπαλαντέρ] ή [3 3 3 3].
800 Κρεσμάνια
Φυσικά χαρακτηριστικά
Η μέση διάμετρος της Κρεσμάνιας εκτιμάται σε 15,8 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,160. Η Κρεσμάνια περιστρέφεται γύρω από τον εαυτό της μία φορά κάθε 4 ώρες και 28 λεπτά.
Εξωτερικοί σύνδεσμοι
Κρεσμανια